מפלגת סאאדט

מפלגת סאאדט (בטורקית: Saadet Partisi, SAADET) היא מפלגה פוליטית טורקית אסלאמיסטית. נוסדה ב-20 ביולי 2001, והיא נתמכת בעיקר על ידי מוסלמים שמרנים בטורקיה. המפלגה נוסדה לאחר שמפלגת המידות הטובות (FP) נאסרה על ידי בית המשפט החוקתי. בעוד הזרוע הרפורמיסטית של המפלגה הקימה את מפלגת הצדק והפיתוח (AKP), הקיצוניים ייסדו את מפלגת סאאדט. הצלחתה של מפלגת הצדק דחקה את מפלגת סאאדט והחלישה את תומכיה. המפלגה גינתה את שאיפתה של ממשלת טורקיה להצטרף לאיחוד האירופי, ואת יחסיה עם ישראל וארצות הברית. היא טענה שטורקיה חייבת להתאים את עמדתה הצבאית ואת מדיניות החוץ שלה כדי להתמודד עם מה שהיא מתארת כאיום גובר המגיע מהמערב לכל המדינות האסלאמיות. הפלטפורמה של המפלגה מבוססת על רעיונותיו של נג'מטין ארבקאן, הידועים בשם מילי גרוש . היסטוריה המפלגה לא הצליחה בבחירות הכלליות ב-2002, וקיבלה רק 2.5% מהקולות, ובכך לא עברה את רף ה-10% הדרוש לייצוג באספה הלאומית הגדולה של טורקיה. בבחירות המקומיות ב-29 במרץ 2004 היא עלתה במעט וקיבלה 4.1% מהקולות וכמה תפקידים. בבחירות 2011 היא הידרדרה ל-1.24% מהקולות. במהלך תקופה זו, רג'אי קוטאן (20 ביולי 2001 – 11 במאי 2003 ושוב 30 בינואר 2004 – 29 במרץ 2008), נג'מטין ארבקאן (11 במאי 2003 – 30 בינואר 2004 ושוב מ-17 באוקטובר 2010 ועד מותו ב-27 בפברואר 2011) ונומאן קורטולמוש (26 באוקטובר 2008 – 1 באוקטובר 2010) היו מנהיגי המפלגה. בבחירות ביוני 2015 התאוששה המפלגה במעט וקיבלה 2.06% מהקולות. הברית הלאומית בהכנות לבחירות הכלליות ביוני 2015, הצהירה המפלגה כי היא פתוחה לנהל משא ומתן על ריצה משותפת עם מפלגות אחרות כדי להתמודד עם אחוז החסימה. בסופו של דבר היא רצה יחד עם מפלגת האיחוד הגדול (BBP) תחת השם 'הברית הלאומית'. לפי הסיכום, בכל מקום הוצב בראש הרשימה מועמד של המפלגה שהגיע בעבר לתוצאה הטובה יותר באותו מקום. מנהיג ה-SP מוסטפא כמלאק נבחר כמועמד הראשון למחוז הבחירות הראשון של איסטנבול, בעוד מנהיג BBP מוסטפא דסטיג'י נבחר כמועמד הראשון למחוז הבחירה השני של אנקרה. ברית האומה המפלגה השתתפה בברית האומה בבחירות הכלליות של 2018 יחד עם מפלגת העם הרפובליקאית (CHP), מפלגת הטוב (İYİ) ומפלגת הדמוקרטים (DP). בשנת 2022, המפלגה השתתפה בהקמת ברית פוליטית שזכתה לכינוי שולחן השישה. המפלגה קיבלה 10 צירים מרשימת ה-CHP בבחירות לפרלמנט של 2023, ותמכה במועמדותו של כמאל קיליצ'דראולו בבחירות לנשיאות ב-2023. מאז 2023 ב-6 ביולי 2023, SP ומפלגת העתיד הקימו קבוצה פרלמנטרית, והתמודדו בבחירות המקומיות של 2024 במסגרת ברית אלקטורלית. עמדות ומחאות המפלגה פועלת הן כמפלגה פוליטית והן כארגון חברתי. יש לה סניפים מפלגתיים כמעט בכל מחוז, עיירה ועיר קטנה במדינה. בעבר, היא ארגנה הפגנות בנושאים מגוונים, לעיתים עם עשרות אלפי משתתפים. למשל בעקבות פרשת קריקטורות מוחמד או במהלך מבצע עופרת יצוקה. SP גם ביקרה את ממשל טראמפ על התקפות נגד כוחות איראנים, וגינתה הן את רצח ג'מאל ח'אשוקג'י והן את התקיפה בנמל התעופה הבין-לאומי בבגדאד ב-2020, במסגרתה חוסל קאסם סולימאני. SP הואשמה על ידי פרשנים ערבים ותומכי הממשלה בטורקיה בכך שהיא נוקטת בדעות פרו-איראניות. ייצוג בפרלמנט ותוצאות הבחירות קישורים חיצוניים אתר האינטרנט הרשמי של מפלגת סאאדט (בטורקית) מפלגת סאאדט, ברשת החברתית פייסבוק מפלגת סאאדט, ברשת החברתית X (טוויטר) מפלגת סאאדט, ברשת החברתית אינסטגרם מפלגת סאאדט, סרטונים בערוץ היוטיוב הערות שוליים